# Torneig d'escacs Pearl Spring

El torneig d'escacs Pearl Spring (en xinès: 中国(南京)国际象棋超级大赛) fou un torneig d'escacs jugat per sistema round robin a doble ronda, al qual hi participaven sis super-Grans Mestres i que se celebrava a Nanquín, Xina. El nom del torneig es refereix a l'Hotel Mingfa Pearl Spring localitzat al districte de Pukou de Nanquín.
La primera edició, el desembre de 2008, la va guanyar Vesselín Topàlov. Segons el web ChessVibes, Sílvio Danaílov - mànager i entrenador de Topàlov - va dir que aquest torneig "estava garantit per cinc anys i entraria al Grand Slam [el 2009]." El segon i tercer torneigs, el 2009 i 2010 foren ambdós guanyats per Magnus Carlsen, i a més a més la primera victòria fou una de les millors performances de la història dels escacs.
Conjuntament amb el Torneig d'escacs Corus dels Països Baixos, el Torneig d'escacs de Linares a Espanya, l'M-Tel Masters a Bulgària, i la Grand Slam Masters Final al País Basc, el torneig de Nanquín va esdevenir un dels cinc torneigs del Grand Slam al món.

## Resultats
### 2008

10-22 de desembre
Els sis jugadors participants foren Vesselín Topàlov (Elo 2791, número u del món); Vasil Ivantxuk (Elo 2786, tercer del món); Levon Aronian (Elo 2757, setè del món); Serguei Movsessian (Elo 2732, tretzè del món); Piotr Svídler (Elo 2727, dissetè del món); Bu Xiangzhi (Elo 2714, 26è del món). Amb una mitjana d'Elo de 2751.6, fou un torneig de Categoria XXI, i el torneig d'escacs més fort mai celebrat a la Xina.
    Participant123456Punts 1 Vesselín Topàlov (BUL)* *½ 1½ ½1 1½ 1½ ½7 2 Levon Aronian (ARM)½ 0* *½ ½½ ½1 1½ ½5½ 3 Bu Xiangzhi (CHN)½ ½½ ½* *½ 0½ 01 15 4 Piotr Svídler (RUS)0 0½ ½½ 1* *½ ½0 14½ 5 Vasil Ivantxuk (UKR)½ 00 0½ 1½ ½* *½ ½4 6 Serguei Movsessian (SVK)½ ½½ ½0 01 0½ ½* *4

### 2009

27 de setembre - 9 d'octubre (Categoria XXI, 2764)
Aquest fou el primer torneig de la sèrie del Grand Slam 2009-2010.
    ParticipantRating123456PuntsDesempatPerformance 1 Magnus Carlsen (NOR)2772* *1 ½1 ½1 ½1 ½1 183002 2 Vesselín Topàlov (BUL)28130 ½* *½ ½½ ½½ 1½ 15½2789 3 Wang Yue (CHN)27360 ½½ ½* *½ ½½ ½½ ½4½2735 4 Teimur Radjàbov (AZE)27570 ½½ ½½ ½* *½ ½½ 0420.002695 5 Péter Lékó (HUN)27620 ½½ 0½ ½½ ½* *½ ½419.252694 6 Dmitri Iakovenko (RUS)27420 0½ 0½ ½½ 1½ ½* *417.252698

### 2010

La 3a edició del torneig es va celebrar entre el 19 i el 30 d'octubre; amb una mitjana d'Elo de 2766, va arribar a la Categoria XXI. Aquest va ser l'únic torneig del 2010 en què coincidiren Anand, Carlsen i Topàlov, en aquell moment els tres primers jugadors del món, i fou el primer torneig en la història dels escacs en tenir tres jugadors que haguessin arribat als 2800 punts Elo.
    ParticipantRating123456PuntsDesempatPerformance 1 Magnus Carlsen (NOR)2826* *½ ½1 ½½ ½1 11 ½72901 2 Viswanathan Anand (IND)2800½ ½* *0 1½ ½1 ½½ 162829 3 Etienne Bacrot (FRA)27360 ½1 0* *1 ½½ 01 ½52776 4 Vugar Gaixímov (AZE)2719½ ½½ ½0 ½* *½ ½½ ½4½23.002740 5 Vesselín Topàlov (BUL)27620 00 ½½ 1½ ½* *½ 14½19.502724 6 Wang Yue (CHN)27320 ½½ 00 ½½ ½½ 0* *32698

## Vegeu també

* Dortmund Sparkassen Chess Meeting
* Grand Prix de la FIDE 2008-2010

## Notes i referències

* ↑ «Topàlov wins again (and Bu too!)». ChessVibes. Arxivat de l'original el 2009-04-16. [Consulta: 4 gener 2010].
* ↑ «Nanjing Enters Grand Slam Association». chessbase.com. [Consulta: 4 gener 2010].
* ↑ «Facts and figures: Magnus Carlsen's performance in Nanjing». chessbase.com. [Consulta: 4 gener 2010].
* ↑ http://www.nanjing2014.org/en/news/2009/1113/272.html
* ↑ «Nanjing Super Chess Tournament 2010 (updated)» (en anglès). Previews.chessdom.com, 30-10-2010. Arxivat de l'original el 2017-09-27. [Consulta: 16 novembre 2013].

## Enllaços externs

* Torneig d'escacs Pearl Spring - Lloc web oficial
* ChessBase Reports for 2008, 2009
* Pictures of the Pearl Spring Chess Tournament
* Pearl Spring Super Tournament - Més informació de la FIDE